Instagram: Farzand asrab olgan Diyora Usmonova, muxlisining qimmatbaho sovg‘asini olmagan Iroda Nosirova, Malika Ravshanova xonadonidagi bayram

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Nilufar Usmonova o‘z sahifasidagi muxlislari faolligini oshirish uchun “Stop” deb nomlangan o‘yin o‘tkazdi. Unga ko‘ra xonandaning folloverlari uning rasmi ostiga izoh yozib qoldirishi kerak edi. Qaysi izoh egasining izohidan so‘ng xonanda “Stop” so‘zini yozsa, u o‘yin g‘olibi deb topiladi va maxsus sovg‘aga ega bo‘ladi.

Aktrisa Kamila Gimandinova qo‘shiqchilikda ham o‘zini sinab ko‘rishga qaror qildi.
Feruza Normatova “Nega turmushga chiqmayapsiz?” degan savolga javob berdi.

Malika Ravshanova qaynonasining tug‘ilgan kunini qanday nishonlashgani aks etgan video bilan bo‘lishdi.
Durdona Qurbonova sahifasiga yangi surat joyladi.

Sevinch Sardor Mamadaliyev bilan kuylagan duetiga klip suratga oldirmoqda.
Turk aktrisasi Berguzar Korel Yangi yil mavzusidagi fotosessiyasini taqdim etdi.

Shahlo Temirova og‘ir jarohat olgan qahramoni uchun uni qanday grimm qilishganini ko‘rsatdi.
O‘zbekistonning birinchi xonimi Ziroat Mirziyoyevaning jiyani, tadbirkor va insta-bloger Diyora Usmonova 17-dekabr kuni tug‘ilgan kunini nishonladi. Shu munosabat bilan u folloverlariga shaxsiy hayoti bilan bog‘liq sirni oshkor qildi. Diyoraning yozishicha, u yakunlanayotgan yilda mehribonlik uyidan 5 yoshli Aisha ismli qizni asrab olgan. “Agar ota-onam, turmush o‘rtog‘im va sevimli opalarim meni qo‘llab-quvvatlamaganida, bu ishga jur’atim yetmasdi. Hammaning qalbida baxt bo‘lsin”, — deb yozadi Diyora Usmonova.

Boshlovchi Iroda Nosirovaga muxlislaridan biri iPhone 13 Pro sovg‘a qildi. Iroda Nosirova esa muxlisiga minnatdorchilik bildirgan holda sovg‘ani ololmasligini aytdi.
Sitora Farmonova Yangi yilda efirga uzatiladigan ko‘rsatuvlardan birida qo‘shiq kuyladi.
Turkiyalik taniqli xonanda Ayla Chelik Toshkentga “Sevimli” telekanalining Yangi yil ko‘rsatuvlarida qo‘shiq kuylash uchun tashrif buyurdi.
O‘zbekiston xalq artisti Lutfulla Sa’dullayev 18-dekabr kuni 81 yoshga to‘ldi. Shu kuni Gulchehra va Lutfulla Sa’dullayevlar turmush qurganining 54 yilligi ham nishonlandi.